ฟินันซ่ามองโอกาสสูงดอกเบี้ยลด
บลจ.ฟินันซ่า มองแบงก์ชาติหั่นดอกเบี้ยมากกว่าปรับขึ้น ชูกองทุน 3 เดือน จ่าย 3.22% ต่อปี &#8220;กรุงไทย&#8221; ขาย 2 กอง
3 ต.ค. 2555

บลจ.ฟินันซ่า มองแบงก์ชาติหั่นดอกเบี้ยมากกว่าปรับขึ้น ชูกองทุน 3 เดือน จ่าย 3.22% ต่อปี “กรุงไทย” ขาย 2 กอง
นายธีรพันธุ์ จิตตาลาน กรรมการบริหารและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ฟินันซ่า เปิดเผยว่า บริษัทประเมินสถานการณ์เศรษฐกิจปัจจุบัน โดยคาดว่ามีโอกาสน้อยมากที่ธนาคารแห่งประเทศไทย (ธปท.) จะปรับขึ้นอัตราดอกเบี้ยนโยบายและมีความเป็นไปได้ที่จะลดดอกเบี้ยนโยบาย เนื่องมาจากการส่งออกของไทยชะลอตัวอย่างมากและลดแรงจูงใจของเงินทุนต่างประเทศไม่ให้ไหลเข้ามาหาผลประโยชน์ส่วนต่างอัตราดอกเบี้ยไทยและประเทศตะวันตก ซึ่งจะส่งผลเสียให้ค่าเงินบาทแข็งค่า 
“นักลงทุนที่เน้นลงทุนในตราสารหนี้ควรลงทุนในกองทุนตราสารหนี้ที่ยังให้อัตราผลตอบแทนสูงกว่าอัตราดอกเบี้ยนโยบาย ณ ขณะนี้ เพื่อไม่ให้เสียโอกาสหาก ธปท.ลดดอกเบี้ยในอนาคต” นายธีรพันธุ์ กล่าว 
สำหรับกองทุนเปิดฟินันซ่าตราสารหนี้พลัส โรล โอเวอร์ 3 เดือน 2 (FAM FIPR3M2) เปิดขายครั้งที่ 2 ตั้งแต่วันที่ 29 ต.ค. 2555 ประมาณการผลตอบแทน 3.22% ต่อปี ลงทุนในเงินฝากธนาคารต่างประเทศและตราสารหนี้เอกชนในประเทศ รอบลงทุนทุกๆ 3 เดือน
นายสมชัย บุญนำศิริ กรรมการผู้จัดการ บลจ.กรุงไทย เปิดเผยว่า บริษัทเปิดจำหน่ายกองทุนเปิดกรุงไทยธนทรัพย์ บี 53 ตั้งแต่วันนี้8 ต.ค. 2555 อายุ 3 เดือน ลงทุนในเงินฝากธนาคารต่างประเทศสัดส่วน 78% ส่วนที่เหลือลงทุนในเงินฝากและตราสารในประเทศ ผลตอบแทนประมาณ 3.2% ต่อปี
นอกจากนี้ ยังอยู่ระหว่างเปิดจำหน่ายกองทุนเปิดกรุงไทยประจำ 6 เดือนคุ้มครองเงินต้น 1 ถึงวันที่ 5 ต.ค. 2555 อายุโครงการ 6 เดือน เน้นลงทุนในพันธบัตรภาครัฐในประเทศและเงินฝากประจำธนาคาร แลนด์ แอนด์ เฮ้าส์ ผลตอบแทนประมาณ 2.85% ต่อปี